OVK gereed vir stemdagMeer as 26 miljoen mense is geregistreer om te stem. (Foto: Reint Dykema) Die Onafhanklike Verkiesingskommissie (OVK) sê hy is gereed vir die 26,2 miljoen geregistreerde kiesers om Maandag vanaf 07:00 hul kruisies in die plaaslikeregeringsverkiesing te gaan trek. Die land se 23 148 stempunte sluit vanaand om 21:00 en diegene wat teen daardie tyd reeds by stemlokale is, maar nog nie gestem het nie, sal steeds toegelaat word om dit te doen. Volgens die OVK het 602 780 (83%) van diegene wat vir spesiale stemme aansoek gedoen het, teen Sondag gestem. “Hoewel die kommissie tevrede is met die opkoms oor die afgelope twee dae, kan kiesers wat om watter rede ook al nie hul spesiale stem kon uitbring nie, steeds op kiesdag stem.” Neem kennis van die volgende: Die OVK het die versekering gegee dat streng veiligheidsprotokolle by stempunte sal geld om die verspreiding van Covid-19 te help voorkom. Die kommissie het vroeër ŉ beroep op kiesers gedoen om hul eie swart penne saam te bring, maar penne sal ook by stempunte beskikbaar wees. Dit sal deurlopend ontsmet word. “Die kommissie is vol vertroue dat alle voorbereidings vir ŉ vry en veilige, regverdige munisipale verkiesing binne die Covid-19-getref is. Die OVK is tevrede dat hy alles moontlik gedoen het om voor te berei vir die verkiesing, wat hoogs bestrede is, gegewe die getal kandidate en partye wat deelneem,” lui ŉ verklaring van die OVK.